b"\n_START_ARTICLE_\nParc Nacional Laguna Blanca\n_START_SECTION_\nFlora i fauna\n_START_PARAGRAPH_\nLa Laguna Blanca est\xc3\xa0 situada sobre el nivell del mar a 1.230 metres, amb una superf\xc3\xadcie aproximada de 1.700 hect\xc3\xa0rees i amb un m\xc3\xa0xim en la seva profunditat de 10 metres. Arriben a la llacuna dos rierols d'esc\xc3\xa0s cabal, com s\xc3\xb3n el del Llano Blanco i el Pichi-\xc3\x91ireco.\xc2\xa0L'\xc3\xa0rea ocupa una extensi\xc3\xb3 d'11.200 ha._NEWLINE_Va ser creada el 1940, amb l'objecte de protegir l'ecosistema de la Laguna Blanca, que acull una de les poblacions m\xc3\xa9s abundants de cignes de coll negre, al costat d'una gran varietat d'altres aus aqu\xc3\xa0tiques. Tamb\xc3\xa9 protegeix un ampli sector d'ecosistemes terrestres representatius de l'estepa patag\xc3\xb2nica._NEWLINE_Flora: la Laguna Blanca est\xc3\xa0 inclosa a la prov\xc3\xadncia fitogeogr\xc3\xa0fica Patag\xc3\xb2nica. Dins d'aquesta, correspon al districte Occidental (domini Andinopatag\xc3\xb2nic)._NEWLINE_Al parc predomina l'estepa arbustiva, baixa i espinosa, amb m\xc3\xa9s quantitat d'arbustos xer\xc3\xb2fils que gram\xc3\xadnies. Poden distingir-se les seg\xc3\xbcents unitats fison\xc3\xb2miques:_NEWLINE_Estepa arbustiva. Pot considerar-se la comunitat cl\xc3\xadmax, almenys a les zones m\xc3\xa9s aviat planes._NEWLINE_Fauna: hi ha 17 mam\xc3\xadfers natius i dos d'ex\xc3\xb2tics: la coneguda llebre europea (Lepus europaeus), i el conill (Oryctolagus cuniculus).De les 119 esp\xc3\xa8cies albirades, 25 s\xc3\xb3n nidificants.\n_START_SECTION_\nHabitants\n_START_PARAGRAPH_\nFins al segle XVIII el territori estava habitat pels tehueltxes del grup G\xc3\xbcn\xc3\xbcna k\xc3\xbcne; des d'aquesta \xc3\xa8poca va comen\xc3\xa7ar la invasi\xc3\xb3 maputxe procedent de l'oest dels Andes._NEWLINE_Els maputxes, com abans els patagons, es confeccionaven totes les eines de ca\xc3\xa7a amb material del lloc, utilitzaven la roca, ossos i fusta. Els antics habitants s'alimentaven de la ca\xc3\xa7a i de la pesca aprofitant les riqueses de la llacuna; a prop tenien els boscos d'arauc\xc3\xa0ries. Recol\xc2\xb7lectaven fruits i tenien com a aliment de prefer\xc3\xa8ncia el guanac, que hi habitava en tota l'extensi\xc3\xb3."